En die beste restaurant in SA is …La Colombe se Kerala-styl kwartel met garnale en koljander (Foto: Instagram) La Colombe in Constantia, Kaapstad, is Sondagaand by die Eat Out-toekennings as die beste restaurant in Suid-Afrika aangewys. Die koswebwerf Eat Out stel jaarliks ŉ lys van die tien beste restaurante in die land bekend. ŉ Paneel van anonieme beoordelaars het punte vir elke restaurant gegee wat gebruik is om die wenners te kies. Verlede jaar was La Colombe in die nr. 3-posisie, maar vanjaar dra hy weer die kroon terwyl The Restaurant at Waterkloof, wat verlede jaar se nr. 1-restaurant was, twee plekke afskuif. Bertus Basson van Eike en Overture het die prys gewen vir die sjef van die jaar, terwyl Kalego Mlambo van The Marabi Club as die beste opkomende ster aangewys is. Die beste nuwe restaurant van die jaar volgens dié paneel is Jewell’s Restaurant in die Paarl. Hier is die toptien restaurante in Suid-Afrika: